Hero of the Day

„Hero of the Day“ — ამერიკული მძიმე მეტალ ჯგუფ მეტალიკის მესამე სინგლი და მეექვსე სიმღერა მათივე 1996 წლის სტუდიური ალბომიდან Load. ჩაიწერა რა 1995 წლის 13 დეკემბერს, სიმღერა იყო პირველი დანარჩენ სიმღერებს შორის, რომელიც ჩაიწერა ამ ალბომისთვის. გადაღებული იქნა ასევე სარეკლამო ვიდეო ამ სიმღერისათვის. სიმღერამ დაიკავა პირველი ადგილი ბილბორდის ჩარტში ცხელი მეინსტრიმული როკ ტრეკები.

 დემო ვერსია 
ჟურნალში Kerrang! გამოქვეყნებული სტატიის მიხედვით Load გამოსვლამდე სიმღერის დემოს ერქვა Mouldy, რადგან მისი მთავარი რიფი ჰეტფილდსა და ულრიხს აგონებდათ ბობ მოულდის მუსიკის ტიპურ ჟღერადობას. დემო-ვერსია ჩაიწერა 1994 წლის 8 დეკემბერს და წარმოადგენს ერთ-ერთ პირველ დემო ჩანაწერს ალბომიდან.

 საკონცერტო შესრულება 
სიმღერა ცოცხლად პირველად 1996 წლის 23 სექტემბერს შესრულდა ბარსელონაში, ესპანეთი.

სიმღერა შესრულდა ცოცხლად 1999 წელს სან-ფრანცისკოს სიმფონიური ორკესტრის თანხლებითაც (დირიჟორი - მაიკლ კემენი), რომელიც ჩაიწერა და შესულია საკონცერტო ალბომში S&M. S&M ვიდეო ვერსიის პრემიერა გაიმართა იმავე წლის 6 ნოემბერს MTV-ზე.

 სიმღერის ტექსტი 
სიმღერის ტექსტს შესაძლოა, სხვადასხვა განმარტება მოეძებნოს. ერთ-ერთი ვერსიით, იგი დედაზეა. გავრცელებული მოსაზრებით, იგი იმ პიროვნებებზეა, რომლებიც ეძებენ გმირებს მასობრივი მედიის საშუალებებით და ვერ ხვდებიან, რომ ვისაც უნდა „ეთაყვანონ“, არიან ადამიანები, რომელთაც ყოველდღიურ ცხოვრებაში ხვდებიან.

 მუსიკალური ვიდეო 
სიმღერის მუსიკალური ვიდეო, რომლის რეჟისორია ანტონ კორბეინი, გადაღებულ იქნა ლოს-ანჯელესში, კალიფორნია, 1996 წლის აგვისტოში. პრემიერა გაიმართა იმავე წლის 21 აგვისტოს. მასში ნაჩვენებია ახალგაზრდა ბიჭი, რომელიც უყურებს ტელევიზორს და ყველა არხზე მეტალიკის წევრები არიან სხვადასხვა ფორმით. ტელევიზიით გადაცემები იწყება თამაშის შოუთი სახელწოდებით Hero of the Day, სადაც ჯეისონ ნიუსტედი წამყვანია, ხოლო ჯეიმზ ჰეტფილდი, ლარს ულრიხი და კირკ ჰემეტი - მონაწილეები (ამ თამაშს ფაქტობრივად ჯეიმზი მოიგებს ვიდეოს დასასრულისთვის). შემდეგ მას ენაცვლება ვესტერნი Load, რომელშიც მთავარ როლებს ასრულებენ ჯეისონი და ჯეიმზი, და ახალი ამბების გამოშვება, რომელიც კირკს მიჰყავს, ხოლო მარცხენა ზედა კუთხეში ჩანს კლიპი წარწერით Hero of the Day, სადაც ჯეიმზი მღერის სიმღერის ტექსტს. შემდეგ არხზე გადის ნიუსტედისა და ჰემეტის შეხვედრა ბოქსში, ხოლო ჰეტფილდი მსაჯია. მალე ტელეფონი რეკავს და ახალგაზრდა ბიჭი მოკლედ პასუხობს მას, რის შემდეგაც ოთახში შემოდის, სავარაუდოდ, ამ ბიჭის შეყვარებული, რომელიც მალევე ტოვებს მას. შემდეგ შარვალ-კოსტუმებში გამოწყობილი ულრიხი და ჰეტფილდი რეკლამას უკეთებენ სასმელს სახელად Load. არხები მუდმივად ენაცვლებიან ერთმანეთს. დასასრულისთვის ბიჭი სვამს რაღაც წამალს (სავარაუდოდ ნარკოტიკულს) დიდი რაოდენობით და გონებას კარგავს. სიზმარში იგი ხედავს პატარა რობოტულ არსებებს, რომელიც მისი ყურიდან ძვრებიან. შემდეგ მას ეღვიძება და არწყევს საკუთარ უნიტაზში.

 სიმღერების სია 

 პერსონალი 
 ჯეიმზ ჰეტფილდი – წამყვანი ვოკალი, რიტმული გიტარა
 კირკ ჰემეტი – წამყვანი გიტარა
 ჯეისონ ნიუსტედი – ბასი, დამატებითი ვოკალი
 ლარს ულრიხი – დასარტყმელი საკრავები

 ჩარტები 
ჩარტი (1996)უმაღლესიპოზიციაბრიტანეთის სინგლების ჩარტი17ბილბორდის ცხელი ასეული60ცხელი მეინსტრიმული როკ ტრეკები1

 სქოლიო 

კატეგორია:1996 წლის სინგლები
კატეგორია:მეტალიკის სიმღერები
კატეგორია:1995 წლის სიმღერები